Mawar

Kembang Mawar iku kalebu kaluwarganing Rosa. Cacah jinisé ana atusan. Wiwit kang thukul umbaran (alasan) nganti kang dibudidayakaké. Mawar ana kang biyasa, ana uga kang thukulé mrambat.

Cara membudidayaké utawa nandur kembang mawar bisa plantaran wiji, seték, okulasi, cangkokan, lan nyigar anakan.Budidaya mawar (diaksés tanggal 1 Marêt 2011) Nanging cara kang luwih cepet sarana seték.

Warnané uga ana rupa-rupa, kang asli racaké awarna abang, kuning, kuning tela, uga ana kang jambon. Nanging, saiki ana kamajuan téknologi kang bisa malih rupakaké warna, mawar uga ana kang wernané biru, wungu, malah ana kang ireng.

Kembang mawar iki wis misuwur ing donya wiwit jaman kalabendu. Lengané didadèkaké lenga wangi, kang wis misuwur ganda arum lan larang regané. Uga ana manèh kang digawé bahaning setrup, jenengé Rosa canina, amarga akèh vitamin C-né.

Mawar akèh-akèhé nduwé eri, nanging ana kang ora ana eriné.
Eri mawar gunané kanggo njaga mawar supaya ora dirusak kéwan lan gegremet.Gramédia Majalah(dipunundhuh tanggal 14 April 2011) Awit ana uga kéwan kang seneng mangan kembang. Kéwan iku kalebu kéwan hérbivorahérbivora. Eri kalebu salah sawijiné organ tuwuhan, ya iku organ aksesoris utawa rerenggan. Eri ana kang kalebu aksésoris sajati lan ana kang mung modifikasi. Eri minangka aksésori padatan kang ana ing pang, wit, godhong, lan woh tuwuhan. Tuladhané ya iku ing wit mawar.

 Mawar bathik 
Mawar lumrahé nduwé warna polos, yèn ana campuran warna, lumrahé mung ing pinggiré. Tuladhané mawar putih kang pinggiré jambonjambon, ana uga mawar kuning kang pinggiré rupané abang. Nanging ana jinis mawar kang trotol-trotol wernané. Mawar iki diarani mawar bathik. Mawar bathik iki ora nduwé eri ing gagangé.Profil Tanaman Rubrik (dipunundhuh tanggal 13 April 2011)

Mawar bathik bisa urip ing dhataran ngisor, nanging yèn kepéngin kembang luwih gedhé lan wernané luwih cêrah kudu ditandur ing dhataran dhuwur.
Winih mawar bathik asalé saka sambung pucuk utawa grafting. Carané gagangé mawar bathik disambung karo mawar biyasa ing pucukké. Sawisé 2-3 wulan, sambungan iki wis siyap ditandur.
Tuwuhan iki disiram kaping pindho sedinané. Pupuk kang minangka nyuburké tuwuhan ya iku rabuk N-P-KN-P-K, nanging cukup sewulan sapisan. Rabuk kandhang utawa rabuk diênggo ngrabyuki nalika sepisanan nandur mawar bathik iki. Yèn dirumat kanthi temen, mawar iki bakal rikat ngembang.

 Kena ing guna 
Kêmbang mawar lumrahé dadi simbol cinta lan katresnan. Nanging sajatiné kembang mawar uga kalebu kembang kang duwé akèh khasiat.Rumah Cantik Citra(dipunundhuh tanggal 14 April 2011)
Kembang mawar uga bisa kanggo obat, kosmetik, lan terapi. Ing jaman Yunani Kuno utawa krajan Roma, sari mawar bisa kanggo kosmetik lan ngalusake kulit, gawé tenang, lan obat dhéprési, iritasi kulit.
Ing jaman India, sari mawar kanggo nglancaraké pencernaan lan kanggo kaséhatan metabolismé awak. Jaman saiki mawar kêna kanggo kosmétik lan ngalusaké kulit, têrapi kêcantikan kaya serum lan kosmétik.
Banyu mawar utawa ékstrak sari mawar kang diprosés kanthi déstilasi bisa dadi krim pelembab lan sabun. Sari mawar kang luwih kênthêl bisa kanggo sêrum utawa ékstrak rose oil lan lenga wangi utawa parfum.

Sari mawar bisa kagunakaké ing kabéh jinis kulit lan ora ndadékaké iritasi. Minyak mawar uga bisa kanggo ngundhakaké élastisitas kulit wajah lan ndadékaké luwih lêmbab.
Garis kêrutan ing rai uga kêna dicêgah nganggo mawar, saéngga kulit katon luwih sêgêr. Jinis kulit kang akèh jêrawaté lan sensitif uga kêna nggunakaké sari mawar, awit sari mawar bisa kanggo bahan antiséptik kang maténi baktéri.
Mawar saka spésies Rosa Canina ngandhut vitamin C kang luwih akèh. Vitamin C kang ana ing mawar iki padha karo ping papaté woh blackcurrant lan ping woluné woh jêruk. Kêlopak kêmbang mawar uga ngandhut vitamin A lan E, lêmak oméga 3 kang bisa nglêmbabaké kulit supaya kulit katon sêgêr.

 Spesies 

Miturut asalé mawar kagolong dadi pira-pira spesiés, mawar saka Éropah, mawar saka Amérika, mawar saka Timur Tengah, mawar saka Cina, lan mawar saka Jepang.bunga mawar (diakses tanggal 1 Maret 2011)

 Spesies saka Éropah
 Rosa alba
 Rosa canina
 Rosa gallica
 Rosa chnamomea
 Rosa cettifolia
 Rosa spinosissma
 Rosa wichuraiana
 Spesies saka Timur Tengah
 Rosa fetida
 Rosa fetida bicolor
 Rosa fetida perciana
 Rosa feicikoana
 Rosa damascena
 Spesies saka Jepang
 Rosa roxburghii
 Rosa roxburghii 'hirthua'''
 Rosa aciculaisis nipponensis Rosa mulitiflora Rosa wichuraina Rosa rugosa Rosa uchiyamana Rosa jasminoidesu Rosa fujisanesis Spesies saka Amérikah Sarékat
 Rosa cinemoemea Rosa nitida Rosa california''

 Pêmulia misuwur 
 Joséphine de Beauharnais
 Jules Gravereaux
 Jean-Baptiste Guillot
 Jean Pernet, père
 Joseph Pernet-Ducher
 kulawarga Meilland
 Conard-Pyle Co. (Star Roses)
David Austin ("mawar Inggris")

 Gambar kembang 

 Gladri 

 Cathetan sikil 

 Pranala njaba 

 Warung Informasi lan Tèknologi Bantul  Budidaya Tetanèn Mawar
 HelpMeFind Roses  Jênis-jênis mawar lan fotoné
 Dr. Griffith Buck Roses  Mawar asil persilangan Dr. Griffith Buck

Kategori:Tetuwuhan
Kategori:Kembang